
Subsemnatul Cardoşi Nicolae, director al Direcției de Asistență Socială Boldeşti-Scăeni, analizând Proiectul de Hotărâre privind aprobarea Regulamentului de organizare şi funcționare a serviciului social cu cazare Unitatea de Asistență Medico-Socială Boldeşti-Scăeni, consider că modificările propuse aduc pe de o parte o mai bună clarificare în ceea ce priveşte stabilirea şi plata contribuției lunare a beneficiarilor, aparținătorilor şi/sau a reprezentanților legali ai acestora la cheltuilelile cu întreținerea pe perioada internării, iar pe de altă parte revizuiesc structura organizatorică a unității şi asigură suplimentarea numărului de paturi de la 44 la 52, în acord cu avizul Ministerului Sănătății nr. 11482/09.07.2024. 

Având în vedere importanța socială deosebită şi adresabilitatea crescută a serviciului medico-social cu cazare U.A.M.S. Boldeşti-Scăeni, consider că modificarea Regulamentului de organizare şi funcționare al acestei unități în sensul propus asigură creşterea capacității administrative în furnizarea serviciilor sociale pe plan local, în beneficiul persoanelor vulnerabile care din cauza vârstei sau a bolii se află în situație de dependență şi justifică o nevoie imediată de îngrijire..
Faţă de cele de mai sus consider că iniţierea proiectului de hotărâre este necesară şi oportună.
ÎNTOCMIT,
Director D.A.S.,

Cardoşi Nicolae
